SM-62 Snark

Northrop SM-62 Snark on yhdysvaltalainen pitkän kantaman strateginen risteilyohjus. Ohjus saattoi kuljettaa taistelukärkenään yhden, W39-tyyppisen 3,5–3,8 megatonnin lämpöydinräjähteen. Ohjus oli alisooninen (0.95 Machia, 1 044 km/h) ja se käytti Pratt & Whitney J-57 suihkumoottoria matkamoottorinaan. Ohjuksen kantama oli mannertenväliseksi luokiteltava 10 200 km.Lappi, A., 2003: 34 Maksimi lentokorkeus oli 18 300 metriä, joten Snark oli torjuntahävittäjille hyvin vaikea tavoittaa. Ilmatorjuntaohjukset (tuolloin lähinnä S-75) ylsivät SM-62 Snarkin toimintakorkeuteen.http://www.designation-systems.net/dusrm/app1/sm-62.html Viitattu 18.9.2017.

Suurin osa ohjuksen koelaukaisuista toteutettiin Cape Canaveralissa, Floridassa. Ohjuksen kehitysohjelma alkoi varhain toisen maailmansodan jälkeen vuonna 1946. Aluksi ohjustyypin nimenä oli Boojum.http://www.astronautix.com/s/snark.html Viitattu 18.9.2017 Snark-risteilyohjukseen kaavailtiin muita ydinkärkiä, ainakin W15:ta, mutta se lienee ollut tähän käyttöön liian painava omamassaltaan (lähes 3 500 kg).Complete List of All U.S. Nuclear Weapons. Viitattu 8.1.2026.

Pääasiallinen SM-62 Snark -ohjuksen käyttäjä sen lyhykäisen palvelusuran aikana oli Strategic Air Command eli SAC. Ohjus oli tarkoitettu korvaamaan raskaita pommituskoneita (kuten B-36, B-47 ja B-50), sekä estämään niiden miehistötappioita.http://www.strategic-air-command.com/missiles/Snark/Snark_deployment.htm Viitattu 18.9.2017. Pitkän kantaman ohjusaseena SM-62 oli ensimmäinen lajissaan. Inertiaaliseen suunnistukseen perustuva ohjausjärjestelmä toi 2,4 km:n (2 400 m) osumatarkkuuden (CEP). Kaikkiaan 30 kappaletta tämän tyypin ohjusasetta valmistettiin.https://www.designation-systems.net/dusrm/app1/sm-62.html Viitattu 8.1.2026.

SM-62 Snark oli käytössä vain lyhyen aikaa, eli noin vajaat kolme vuotta (1959–1961). Yhdysvaltain presidentti John F. Kennedy lakkautti Snark-ohjusohjelman.SM-62 Snark. Federation of American Scientists (FAS), Web Archive 2008. Viitattu 6.2.2026. Asetyypin korvasivat hyvin nopeassa tahdissa ballistiset ohjukset. SM-61 Snarkin kehitysohjelmaa ja sen kalleutta on jälkikäteen arvosteltu, jopa irvailevasti. Yksikköhinta on ollut 4,1 miljoonaa Yhdysvaltain dollaria (USD). Ilmatorjunnan tarkastaja, evp. eversti Ahti Lappi kuvailee kuitenkin tätä ohjustyyppiä tärkeäksi kehitykseen liittyneeksi merkkipaaluksi.

Lähteet
Lappi, Ahti: Ilmatorjunta kylmässä sodassa, Ilmatorjuntasäätiö, Jyväskylä, 2003 (Gummerus). . (s. 32–34).

Viitteet

Aiheesta muualla
https://missilethreat.csis.org/missile/snark/
https://www.military-history.org/articles/back-to-the-drawing-board-the-sm-62-snark.htm
http://afspacemuseum.org/displays/Snark/ 
http://www.nationalmuseum.af.mil/Visit/Museum-Exhibits/Fact-Sheets/Display/Article/196745/northrop-sm-62-snark/
http://users.vermontel.net//~tomh/AIRCRAFT/BRIEFS/SM62.html
http://w3.uwyo.edu/~jimkirk/snark.html 

Luokka:Yhdysvaltalaiset risteilyohjukset
Luokka:Yhdysvaltain ydinaseet